Tidligere i Designated Survivor...
Tjek hans nummerplade.
Bilen tilhører Ruslands ambassade.
Men Damian er fra MI6.
Han er måske overløber.
Du løj for mig.
Vi skal have en snak.
Ansat af briterne, men arbejdede for russerne.
Vi har en sag mod dig for spionage.
Besvar vores spørgsmål.
Hacking er noget af det, jeg hjalp Rusland med.
Nogen er på storvildtjagt.
Både Rusland og USA er deres mål.
- Hvad nu? - Du vil blive sigtet.
- Og den hjælp, I fik? - Den bliver taget i betragtning.
Hvem bebrejder du for Alex' død?
Evan Beeman dræbte hende.
Ja, men hvem bebrejder du?
Du må finde en måde at erkende din sorg på.
Er du blevet godt behandlet herinde?
Ja.
Godt, for du skal huske
hver dag resten af dit liv, hvad du tog fra mig.
Den kom ud for 20 minutter siden.
Hvordan?
- Nogen må have hacket fængslet. - Men hvordan?
Tom Kirkman, USA's Cæsar,
møder en dømt forbryder for at skælde ham ud.
Det er videoen, hele landet taler om.
Og Det Hvide Hus tier om.
Magtmisbrug optaget på video.
Emnet er lige så sort-hvidt som den virale video.
Ja, ingen gråzoner. Præsidenten handlede forkert.
Problemet er ikke kun videoen, men også at vi ikke styrer historien.
Medierne gør det for os.
De kalder Dem kejserlig, vred og oprevet.
Ja, jeg er også vred og oprevet.
Hvad foreslår I?
En pressemeddelelse, hvori vi udtrykker anger.
De var tynget af sorg. Besøget var en dårlig idé.
Det var utilsigtet magtmisbrug.
Men De respekterer retssystemet.
Erkend, at Beeman har ret til at afsone sin dom uden indblanding.
Det vil jeg ikke sige.
Jeg sagde ikke, at Beeman var et uhyre.
Men hans uagtsomhed og tankeløshed er skyld i, at min kone blev dræbt.
Jeg undskylder ikke for at bebrejde ham det.
Og det gør mig ikke til diktator.
Kun til et menneske.
Et menneske med flere og flere modstandere og lavere og lavere opbakning.
Det er bare meningsmålinger. De vender.
Men hvem lækkede videoen?
Agent Wells er på sagen.
Hun afhører fængslets IT-eksperter om deres sikkerhed.
Vi ringer, når arbejdet er gjort.
Arbejde. God idé.
De har et møde med centralbanken.
Og bestyrelsen for Alex' fond
holder åbningsmøde i dag,
blandt mange andre ting.
Hvor mange andre ting?
Lad os komme i gang.
Så præsidenten arbejder i bygningen under rundvisningen?
Ja, det er ikke et museum, men folkets hus.
Glimrende. Og det her område forbinder Øst- og Vestfløjen?
Ja, det er knudepunktet.
Undskyld, hvad laver I? Rejs jer op!
Det er Simmons. Vi har et problem.
Præsidenten er nødt til at udtale sig.
- Ja. - Du skulle få ham til det.
- Ja. - Men det gør du ikke.
Jeg elsker alle dine konstateringer. Min tur.
Tom Kirkman er min chef. Mit job er at rådgive, ikke tvinge.
Og er du sød at gå i opløsning?
Det var et spørgsmål, ikke en konstatering.
Jeg udvider repertoiret.
Der er problemer med rundvisningen.
De må ikke sidde ved skrivebordet.
Godt, for 30 personer har taget plads midt på gangen.
De er fra en stamme.
- Stamme? - Ja, de bliver fjernet nu.
Fjernet? Er pressefolkene her?
Ja, til pressemødet.
Åh nej.
Hvad sker der? De er vores gæster.
Stop!
Fjern de håndjern, tak.
Tak, af med håndjernene.
Godt. Sæt dig bare ned igen.
Her er ikke noget at se. Det er bare civilt engagement,
som Det Hvide Hus støtter fuldt ud. I må gerne citere mig.
Godt. Er alt i orden her?
Vil I have en kop kaffe?
Det er Ocheole-stammen fra lige uden for Pensacola.
Deres leder, Lacey Cousins, vil tale med præsidenten.
- Om hvad? - Det vil hun ikke sige.
Man kan ikke bare sætte sig i Det Hvide Hus
og kræve et møde med USA's leder.
Jo, hvis CNN har historien. Jeg hader den fri presse.
Følelsen er gengældt.
Jeg taler med frøken Cousins.
Godt, så har hun mødt en højtstående embedsmand.
Det er ikke nok.
Undskyld, har I set Lyor?
1,78 høj, blå øjne. Har slået hovedet.
Det handler om opfattelse.
Videoen fremstiller præsidenten som hjerteløs og hård.
Hvilken bedre modvægt end et møde med en undertrykt minoritet?
Hvor han fremstår rolig og betænksom.
Som en præsident.
Eller også kan vi afspille videoen, hvor Ocheole-stammen bliver anholdt.
Den kan lede op til klippet med præsidenten, der overfuser en indsat.
Godmorgen.
Gary, godt at se dig. Tak, fordi du kom.
Det er også godt at se Dem.
At du sidder i bestyrelsen for Alex' fond,
ville have betydet meget for hende. Tak.
Godt at se dig.
Var du ikke forsinket?
Det lykkedes at komme med et tidligt fly. Hvordan har børnene det?
De gør deres bedste.
Vi fik ikke snakket til begravelsen,
men det er en ære at sidde i bestyrelsen.
Kendra, det er min bror, Trey. Kendra er Det Hvide Hus' advokat.
- Ja. En fornøjelse. - I lige måde.
Må vi få et øjeblik?
Tavshedspligt. Det ved jeg alt om.
Du får fuldmagt. Sig til, når det er slut.
Javel.
- Hvor mange deltager i den sit-in? - Omkring 30.
- Og hun hedder Cousins? - Frøken Cousins.
Tak.
- Frøken Cousins. - Hr. præsident.
Jeg mødes normalt ikke med folk,
som deltager i besættelsesaktioner, især ikke her i huset.
Javel.
Men jeg er klar over, at dette land
har behandlet sine oprindelige folk meget, meget brutalt.
Så jeg vil gerne høre, hvad De har at sige. Sid ned.
Tak. Jeg skal gøre det kort.
For 18 år siden blev Ocheole-stammen ofre for ekspropriation
til fordel for et nybyggeri.
Vi blev smidt ud og fik et lille stykke jord.
Det gør mig ondt.
Nu bliver vi sat på gaden igen.
Fase to, kalder entreprenøren det.
Vi er en lille stamme.
Hver flytning afskærer os fra vores jord og fra hinanden.
Ekspropriation er et lokalt anliggende.
Emily har desværre ret.
Uanset hvor stort indtryk jeres sag gør på mig,
er det ikke mit anliggende.
Nej, men det involverer Dem.
Undskyld, jeg er ikke med.
Udstykningen var til Wannachobee-projektet uden for Pensacola.
Entreprenøren hyrede en,
som var specialist i indviklede jordspørgsmål.
Wannachobee.
Ja. De fandt en ung arkitekt, som gik stærkt ind for,
at vores jord blev udstykket.
- Det var altså min skyld? - Ja.
Og hvis De ikke hjælper os nu, forsvinder vores stamme for altid.
Hr. præsident.
Billy!
Godt at se dig.
- Tak, fordi du kom. - Selvfølgelig.
Min stabschef, Emily Rhodes.
Billy var min første ansatte i arkitektfirmaet.
Han stod for Wannachobee-projektet. Sid ned.
- Jeg har hørt meget om Dem, hr. Winton. - Billy.
Jeg kan fortælle dig historier om ham.
18-timers arbejdsdage. Han tyggede kaffebønner.
Fordi vi ikke kunne finde ud af kaffemaskinen.
Billy var 23, da jeg ansatte ham. Han lignede en på 12.
Du er kommet langt.
Med en god lærer.
Jeg gjorde mig åbenbart ikke umage, da jeg lavede det her.
Hvad fandt du ud af?
Jeg gennemgik alle papirerne.
Ocheole var ikke en føderalt anerkendt stamme.
Af de 1.400 familier, vi flyttede,
identificerede kun få hundrede sig som Ocheole.
De lavede ikke meget vrøvl dengang.
Jeg husker ikke nogen modstand.
Ellers havde jeg ikke gjort det.
Selvfølgelig ikke. Der var ikke den store modstand.
Formentlig fordi vi fik de lokale myndigheder
til at kompensere folk over markedsværdien.
Wannachobee er blomstret op.
Det er blevet en af landets mest indbringende bebyggelser.
Bæredygtig og æstetisk.
Hvad med det sted, de blev flyttet til?
Det kvarter går desværre ikke helt så godt.
Lavere middelklasse. Høj arbejdsløshed.
Er vores gamle klient, Alton Prast, stadig med?
Ja, Alton bliver ældre end Metusalem. Han bygger fase to.
Han har altid virket fornuftig.
Måske burde han og Lacey Cousins mødes.
- Det ordner jeg. - Tak.
Og Trey er her?
Ja.
Tror du, han gider drikke en øl?
Det er længe siden.
Hvis du betaler, kan han nok overtales til alt.
Det er derfor, jeg har firmakreditkort.
Mit team arbejdede i døgndrift på det hack.
Vi scannede fængslets server.
Systemet var blevet hacket.
Lad mig gætte, samme signatur som hackene mod NASA og ROSCOSMOS.
Ja. En indlejret kode. 06231912.
- Som betyder? - Ingen anelse.
Måske en kode,
et tilfældigt dannet tal, et polynomisk artefakt.
Men hvorfor går nogen efter både raketter og fængsler?
Hvad er forbindelsen?
Er det staten? Et konsortium? Hvem eller hvad står bag?
Jeg ved det altså ikke.
Hvorfor tror jeg ikke på dig?
Hvorfor fodlænken, når jeg hjælper jer?
Enten det eller 30 år for spionage.
Så host op med noget, hvis du ikke vil i fængsel.
Valeria Poriskova.
Hvem er hun?
Min kontakt på ambassaden.
Hun ledede hackingefterforskningen.
Måske er hun villig til at samarbejde.
Hvornår var sidste kontakt?
For tre måneder siden. Før du skød mig.
Men ikke siden?
Nej. Russerne tror, jeg er død.
Alle har vist undervurderet din overlevelsesevne.
Jeg kan briefe jer om Valeria.
Vi har sagsmappen.
Der er ting, som ikke står i mappen.
Jeg vil ikke fodres, før jeg ved, hvad jeg spiser.
Bliver der mere, ved vi, hvor du er.
Jeg synes bedre og bedre om dig.
Frøken Poriskova? Tak, fordi De ville mødes med mig.
Hvad drejer det sig om?
Min regering vil udveksle efterretninger.
Hvad mener De? Jeg er kulturattaché.
Og jeg er dronningen af England.
Vores regeringer er blevet ramt af den samme hacker.
Vi reddede astronauterne sammen, men fjenden er derude,
og han er ude efter både USA og Rusland.
Jeg ved ikke noget om nogen hacker.
Damian Rennett siger noget andet. Jeg ved, De har ledet ham.
Så passer det altså. Forræderen er ikke død.
Jeg kom ikke for at tale om ham, men om hacket.
Så tal.
Jeg har visse friheder på amerikansk jord, som De ikke har.
Så vis mig, hvad I har, så vi kan knalde ham.
I vil gerne fortsætte samarbejdet, og det gør vi med glæde.
Så snart I udleverer Damian til os.
Det gør vi ikke.
Så har vi ikke mere at tale om.
Hvis vi skal det, må I garantere os, at Rusland ikke henretter ham.
At han kan fungere som fælles ressource.
Ville Deres regering garantere den slags,
hvis en af jeres spioner søgte tilflugt i Kreml?
Ja, hvis spionen vidste ting, der kunne hjælpe begge lande.
Damians viden tilhører os. Og det gør han også.
I låner ham bare. Men han skal snart afleveres igen.
Hvis der sker ham noget, vil I fortryde det.
Ja, De ved vel noget om at fortryde.
Hvabehar?
Han vil kompromittere Dem. Ligesom han kompromitterede mig.
Alton, helt kort, jeg foreslår et jordbytte.
Et føderalt jordlod meget tæt på det nuværende byggeri.
Men ikke tilstødende eller nær motorvejen.
Jeg ved, det er store krav. Men hvis mit folk rykkes op med rode,
mister vi vores forfædres land og vores arv.
Det gør mig ondt, men svaret er nej.
Alton, kom nu.
I skulle have kæmpet for 18 år siden.
Min afdøde far, Jacob, var stammeleder dengang.
Han var for gammel til at kæmpe, men det er jeg ikke.
Jeg følger loven.
Hr. præsident, De var en stor arkitekt.
Denne bebyggelse har skabt tusindvis af job
og givet millioner til økonomien.
Vi bør begge være stolte af det.
Jeg har ikke tænkt mig at ændre noget.
Frøken Cousins, jeg ved godt, De ikke er tilfreds.
Men hvis I vil tage imod jordbyttet i stedet,
skal regeringen belønne jer for det.
Mit folk kan spore deres rødder 800 år tilbage på Florida-halvøen.
Vi var 90.000, da vi var flest.
- Ved De, hvor mange vi er nu? - Nej.
Fjorten hundrede.
Og hver gang vi flytter, spredes folk.
Vores nuværende situation er ikke ideel.
Men trods dens tilstand i dag
har vi i generationer plantet og fisket på den jord.
Vores forfædre er begravet i den.
Hvis vi skal flytte, underskriver vi vores egen dødsdom.
Undskyld mig.
Jeg beklager meget, men der er ikke noget at gøre.
Hvis jeg troede på det, sad jeg ikke her.
Undskyld mig.
Kender du den længste sit-in i en føderal bygning?
Femogtyve dage.
De kan ikke blive.
De beskidte gulve. Siddesårene.
Jeg har omdirigeret al trafik og aflyst turisterne.
Ham med computeren har ben i næsen.
Han kan både demonstrere og arbejde. Dygtig multitasker.
Det kan ikke blive ved.
Du har ret. Der er bare én ting.
Der står filmhold og venter på, at de får håndjern på.
Så det sker ikke.
Enten forhandler vi os ud af det,
eller også har Ocheole-stammen fundet sig en ny boplads.
Førstedamen foreslog at fordele fondens midler ligeligt
mellem flygtningehjælp, et hjemløseherberg til piger
og hjerteforskning. Nogen modstand?
Ja. Jeg er ikke sikker på, at det er en ideel fordeling.
Jeg vil gerne diskutere videre.
Med al respekt, Trey, vi har diskuteret det i to timer nu.
Var idéen ikke bare at godkende Alex' ønsker?
Idéen var vel, at bestyrelsen skulle blande sig.
Hvorfor ellers stemme?
Hold nu op, Trey...
Kendra, går jeg over stregen?
For ellers mangler vi visse detaljer.
Trey har ret. Ifølge vedtægterne skal det afgøres enstemmigt.
Vi fortsætter snakken.
Hvordan går det?
Langsomt. Præsidentens bror er grundig.
Hvad er hans baggrund?
Kirkmans eneste søskende. Børsmægler i New York.
Præsidenten nævner ham aldrig.
Det går op og ned mellem dem. Mest ned.
Præsidenten taler ikke om deres fortid.
Alex kunne lide ham.
Alle i bestyrelsen betød noget for hende.
- I skal se noget. Nu. - Hvad?
Jeg er taknemmelig for mine brødre og søstre fra stammer i hele landet.
Der kommer hele tiden flere til.
De vil støtte Ocheole-folket i kampen for at redde vores jord.
- Har du mødt præsidenten? - Ja.
Han tilbød os et jordbytte, og her er, hvad jeg svarede:
Nej til at sælge ud af vores arv.
Nej til en arkitekt, som fik løn for at bringe os i denne situation. Nej.
Red vores jord!
- Seth... - Jeg er i gang.
Red vores jord!
Så en masse Ocheole-folk demonstrerer herinde.
Andre stammer demonstrerer udenfor.
Og de kan kun fjernes
med håndjern og salatfade.
Hvad siger vi til præsidenten?
"Du ødelagde det. Du reparerer det."
Ja.
For pokker da.
Præsidenten vidste ikke,
at han fordrev Ocheole-stammen.
- Forsøger han at løse situationen? - Ja
Han har talt med stammens leder og med bygherren.
Han rådfører sig med Alachuas miljøkommission.
Hvad vil præsidenten sige
til de 60 stammer, som demonstrerer uden for Det Hvide Hus?
At han forstår Ocheole-folkets kvaler og arbejder hårdt for at finde en løsning.
Jeg ved godt, at demonstrationen på Pennsylvania Avenue ikke er tilladt.
Men jeg vil sætte pris på, at ingen bliver fjernet.
Tak skal De have. Farvel.
Jeg har bedt ministeriet om at anerkende Ocheole som nation.
Godt. Så kan vi forvalte jorden,
så der ikke bliver bygget.
Men de har før afvist at anerkende dem.
Hvis vi søger igen, kan det tage flere år.
Kan vi ikke udstede et dekret, så de bliver anerkendt?
Det er en undvigelsesmanøvre, men jo.
Sæt det i gang.
Ja. Og så er der Deres kones fond.
- Er det klaret? - Nej.
Vi har måske et problem. Det er Deres bror.
Trey, kender du definitionen af ironi?
Du kan sikkert oplyse mig.
Min bror, som jeg ikke har ført en samtale med
i meget lang tid, deltager i et møde om min kones eftermæle
og tager selv al opmærksomheden!
Det var ikke mit mål.
- Hvad var så? - At få din opmærksomhed.
Du fik den. Hvad vil du?
Have talt ud med dig.
- Hvorfor nu? - Tom...
Seriøst, hvorfor nu?
Jeg blev fastansat på Columbia, og du skrev først efter to måneder.
Du ringede ikke tilbage.
Min stab vidste ikke, du fandtes, fordi du aldrig deltager i noget.
Jeg er tit på forretningsrejse.
Du kom til min kones begravelse uden at tale med mig.
Du var omgivet af Secret Service-folk.
Typisk Trey. Altid en god undskyldning.
Det behøver jeg ikke. Jeg kan forklare.
Hver gang jeg rækker ud efter dig, rækker du ikke tilbage.
Du behandler mig ikke som en bror, men som en sygdom.
Fordi du er fej, Trey. Sådan er du. Du stikker af.
Det er længe siden.
Ikke for mig. Vores mor lå for døden.
I tre år måtte jeg holde sammen på alting.
Og hvad lavede du?
Backpackede i Bali. Surfede i Maui.
Det var ikke derfor, jeg rejste.
Det glæder jeg mig til at høre. Hvorfor rejste du?
Fordi jeg var en fiasko. Et problembarn.
Hvis jeg var blevet,
ville I have taget jer af mig i stedet for af mor.
At rejse var min hjælp.
Er du klar over, hvor egoistisk du lyder?
Du sårede mor mere, end du kunne have gjort ved at blive.
Undskyld.
Hvis du virkelig mener det, så går du tilbage til mødet
og godkender alle Alex' ønsker, og så tager du hjem.
Hvad arbejder du på?
En collegeansøgning.
Hvor søger du?
- Wesleyan er mit første valg. - Jeg gik ud i 2003.
Jeg står for elevsamtaler og deltager i jubilæer. Hele dynen.
Hvad skriver du om?
- Hvorfor jeg vil være radiolog. - Nej, det er frygteligt.
De foreslår selv, at man skriver om fremtidige mål.
Det er en fælde.
Hvis du skriver om noget kedeligt,
smider de den i brændeovnen.
Du er nødt til at skille dig ud.
Du skal skrive om...
Jeg ved lige, hvad du skal skrive om.
Dengang du heroisk deltog i en sit-in i Det Hvide Hus.
- Jeg deltager jo stadig. - Pyt med det.
Der følger jo ikke et glas sandhedsserum med.
Giv mig den.
Jeg skal selv skrive den.
Ja ja, jeg giver dig bare et par stikord.
Kom nu.
Alton tilbyder 20 millioner til de fordrevne familier
oven i det, de får for ekspropriationen.
Det er meget rundhåndet.
Men penge er ikke løsningen.
Det er deres jord. Den definerer dem.
Historisk set har vi behandlet de oprindelige folk skammeligt.
Vi har taget, hvad vi ville, når vi ville.
Nu har jeg bidraget til den skam.
- Hvordan? - Ved at overse det her.
Jeg var så fokuseret på firmaets succes. Jeg var sløset.
Det kunne du ikke vide.
Det burde jeg, men jeg udviste ikke rettidig omhu.
Jeg må stå ved min rolle i det.
Vi har et problem.
Alton Prast har bremset Deres dekret.
Dumme skid.
Vi må fjerne hans modstand. Brug alle midler.
Har alle Yankees-spillerne skrevet på den?
Ja. Jeg manglede kun Marianos autograf.
Hvad gjorde du?
Bad min far invitere ham.
Effektivt.
Jeg overfaldt bare spillerne uden for Tavern on the Green.
Capitals spiller i aften.
Secret Service er irriterende, men vi har hele rækken.
Jeg ville gerne, men jeg skal hjem og arbejde.
Du har et kontor her, du kan bruge.
Så enkelt er det ikke.
Jo, det er.
Du er familie, men vi ses aldrig.
Vi holder ikke ligefrem de store familiemiddage her.
Jeg ved det.
Tag nu og bliv.
Kom nu.
Vi har brug for dig.
Og jeg er her. Men din far og jeg...
Hvis mors død ikke kan bringe jer sammen,
hvad kan så?
Hvad problemet end er, kan det vel ikke være så vigtigt.
Det vigtigste er, at jeg elsker jer.
Og I kan altid ringe til mig.
Vi ses snart.
Jeres efterforskning må have rodet op i noget.
Er det her sandt?
Sandt nok til at vise dig.
Så nogen vil myrde Damian.
Det tyder rygterne på.
Hvem er ude efter ham?
Hvem er ikke? Russerne ønsker ham død.
Briterne ser ham som en landsforræder.
Og den mystiske hacker vil gerne af med Damian.
- Hvad foreslår du? - Lad ham gå.
- Tak for oplysningerne. - Hannah.
Manden er radioaktiv.
Hvis det går galt, så hold dig væk.
"Jeg mener, at jeg kan bidrage til Wesleyans succes,
og derfor sidder jeg nu og skriver til jer."
- Javel ja. - Er det godt?
Ja, det er rigtig godt. Hvis med "godt" du mener "dårligt".
Undskyld, jeg bør blande kritik med ros.
Det viser et godt tag på alfabetet.
En sit-in dur ikke i en ansøgning.
Det er ikke emnet, men din tilgang.
Du skriver om civil ulydighed.
- Tilfør dog emnet noget fare. - Fare?
Du befandt dig på barrikaderne og måtte kæmpe for dit liv.
Hvert øjeblik kunne blive det sidste. Den slags.
Jeg kan ikke lide emnet.
Skriv det essay, som om din fremtid afhang af det.
Hvad laver du her?
Jeg tryller.
Ja? Godt, huset er tomt. Ingen mikrofoner eller skjulte kameraer.
Hvor længe skal jeg blive her?
Indtil vi ved, vi kan beskytte dig. Du kan altid ringe til os.
Og I aflytter telefonen.
Mere frihed, end du fortjener.
Det var altså ægte.
Du tror, jeg manipulerede dig.
Det gjorde jeg også.
Men jeg holdt af dig.
De to ting udelukker ikke hinanden.
Nej, du holdt mig for nar.
Og det er ikke engang det værste.
Det værste er, at du stadig gør det.
Red vores jord!
Der står 600 mennesker derude,
- og antallet vokser. - Ja.
Det gik vist ikke godt i retten?
Dommeren afviste os. Jeg har appelleret.
Dokumenterne her tilhørte Lacey Cousins far,
men helt uden noget system.
Ocheole er populært på Twitter.
Super. PR-problemet bliver værre.
Frøken Daynes...
Senator Willens udtaler, at Det Hvide Hus har mistet følingen.
Fængselsbesøget, Wannachobee...
- Frøken Daynes? - Øjeblik.
Vi må vende flyet, før det rammer en bjergside.
"Før skibet rammer isbjerget"?
Det er det samme.
Der dør flere i skibsforlis.
Der styrter flere fly ned.
- Altså I to. - Frøken Daynes.
- Hvad nu? - Jeg har fundet noget.
Et brev, frøken Cousins far sendte
til præsidentens firma,
før Alton Prast tog første spadestik.
Tak.
- Hr. præsident. - Har du set det her før?
Nej.
Det er et brev til mig fra februar 2000
fra stammechef Jacob Cousins, der trygler mig om at afvise Prast
på grund af de følger, byggeriet ville få.
Men jeg så aldrig brevet.
Vi var kun to ansatte dengang.
Du håndterede al post.
Jeg ved, det er svært at forstå.
Jeg ville bare hjælpe dig.
Skjulte du bevidst brevet for mig?
- Ja. - Hvorfor?
Vi havde brug for kontrakten.
Det gik da fint.
Nej. Du afviste en masse opgaver.
"Det projekt påvirker grundvandet.
Den udstykning skaber racespændinger."
Den slags var vigtigt for mig.
Dit firma måtte ikke blive en fiasko.
Vi måtte ikke blive en fiasko.
Forstår du ikke, at vi blev en fiasko?
En arkitekt har ansvaret for dem,
som berøres af hans arbejde.
En forkert anskuelse.
Den eneste anskuelse.
Hvad så med den her? Wannachobee fik gang i dit firma.
Du blev en af de mest indflydelsesrige arkitekter
og fik en akademisk karriere og en ministerpost.
Som førte hertil.
Hvor du har gjort så meget godt og hjulpet så mange.
Hvis den her bebyggelse er prisen...
Farvel, Billy.
Jeg påskønner, at De påtager Dem ansvaret,
men det løser ikke problemet.
Vores advokat arbejder på en udsættelse.
Undskyld, men med hvilket formål?
I hele USA's historie
har domstolene aldrig givet os noget.
- Det ved jeg. - Ligesom Kongressen.
Alle de traktater, regeringen har brudt eller undladt at håndhæve.
Traktater?
Ja. Pickering-traktaten. Potawatomi-traktaten.
Traktat K. Jeg kunne blive ved.
Skrev Ocheole-stammen under på dem?
Det tror jeg ikke.
Men det kunne I have gjort. I var der jo.
Undskyld?
Kendra Daynes, tak.
En 200 år gammel traktat mellem Spanien og USA.
Er det en spøg?
Nej, Alton.
I 1700-tallet indgik Spanien
en aftale med Floridas oprindelige folk.
Til gengæld for diverse garantier
lovede Spanien at værne om jorden.
Spanien afstod Florida til USA i 1819.
Vi tog ansvaret for traktaterne, som stadig er gældende.
Så udstykningen kan ikke fortsætte.
Du skal ikke tage mere jord fra dem.
Hverken i dag eller i morgen.
For 18 år siden satsede jeg på en ung arkitekt,
som ingen havde hørt om. Jeg skabte et navn for Dem.
Som tak underminerer De mig nu?
Skal vi tale om at underminere?
Du og Billy løj for mig.
I skjulte konsekvenserne af vores bebyggelse for de mennesker.
Jeg havde ikke noget valg.
Deres skrupler kom i vejen for udviklingen.
Det vidste Billy. Derfor samarbejdede han med mig.
Problemet var ikke mine skrupler, men din mangel på samme.
Måske finder du nogen på vej ud.
Frøken Cousins, I kan beholde jeres jord. Traktaten er bindende uanset hvad.
Hvordan skal jeg dog takke Dem?
Nu skal De høre.
Bed de mennesker, som sidder derude, om at rejse sig.
De kan tage hjem nu.
Du der...
Det er jo slet ikke det, vi talte om.
Nej. Det er bedre.
"Historien om, hvordan jeg blev overtaget af en højtstående embedsmand..."
Det må være mig.
"...presset af et tyrannisk system, og hvordan jeg sloges for min ret."
Jeg sammenligner dig historisk med Mao.
Ja, det forstod jeg.
"Små despoter, som tramper på borgernes ytringsfrihed.
Alle frie mennesker må stå fast på deres fundamentale frihed."
- Tramper? - Tramper.
- Små despoter? - Ja.
- Ved du, hvad jeg tror? - Hvad?
At det bliver din billet til Wesleyan.
Ja. Og der er masser af fare. Skidegodt.
Hvad pokker?
Det var så lidt.
Fingeraftrykkene gav ikke noget, og bilen var stjålet.
Hvordan kom han ind?
Fra taget på naboejendommen.
Han kom ind gennem udluftningen.
Vi var i hælene på ham hele tiden.
Chuck, hvordan går det med computeren?
Vi fandt en i hans bagagerum.
Der er både godt og dårligt nyt.
Jeg kan desværre ikke komme forbi firewallen.
Og?
Nå ja, godt nyt. Jeg fik adgang til nok af bundkortet
til at genkende signaturen
fra de andre hackerangreb.
Javel. Attentatmanden opførte sig mere som en rutineret agent.
Han har formentlig fået computeren af hackeren.
Og ingen måtte gå ind i den, fordi den førte til mig.
Så rumstationen og fængslet og mordforsøget på Damian
- hænger sammen? - Ja.
Jeg var bare madding.
Du fortalte Valeria om mig for at se, om de ville slå mig ihjel.
Ja, men det ville de ikke. De vidste, du hjalp os med hacket.
Og derfor vil hackeren slå dig ihjel, ikke Rusland. Ikke endnu.
Tænk dig om, inden du bringer mig i livsfare.
Du kan jo fortælle os, hvad du ved.
Mordforsøget tyder på, at du skjuler noget.
Giv computeren til FBI's IT-afdeling.
IT-afdelingen? Javel.
Hvad skete der?
Nogen har hacket batteriet, så det overopheder.
Kan den reddes?
Det tror jeg ikke.
Vi spiser burgere i aften, ikke?
Far, jeg har et spørgsmål.
Ja, hvad er der?
Bad du onkel Trey om at rejse?
Har han sagt det?
Nej. Han sagde ikke noget.
Jeg ved, hvorfor han aldrig kommer. Han føler sig ikke velkommen.
Så enkelt er det ikke, Leo.
Dig og onkel Trey, I er fuldstændig ens.
Hvis Penny og jeg var uvenner, hvad så?
- Det ville du ikke finde dig i. - Leo...
Nej. Du taler altid om familien.
Men hvad med vores?
Mor er væk. Mormor er flyttet tilbage til Paris.
Vi har brug for onkel Trey i vores liv.
Men hver gang en af jer kommer, går den anden.
Sådan gør man ikke i en familie. Vel?
Nej, det gør man ikke.
Vi burde høre bifald for Ocheole-løsningen,
men det får ingen omtale.
Fængslet fylder alt.
Han har ret. Tre nyhedshjul i træk.
Vilde spekulationer om præsidentens sindstilstand.
Lægger vi det ikke snart bag os, vil det definere ham.
Det har vi drøftet.
Præsidenten udtaler sig ikke.
Jo, det gør præsidenten.
Tak, fordi I bærer over med mig.
Jeg er stadig ret ny i faget.
Jeg glemmer, at som præsident
må jeg stå til regnskab for mine handlinger.
Tage ansvar, om jeg vil eller ej.
Vil De udtale Dem?
Jeg er klar til mere end det.
Tak.
Godaften, mine amerikanske medborgere.
Mange har set videoen, hvor jeg konfronterer ham,
hvis uagtsomhed var skyld i min hustrus død.
Besøget var urimeligt over for en mand, som allerede er blevet dømt,
og upassende for indehaveren af dette embede.
Jeg er jeres præsident.
Men jeg er også en mand, som for nylig mistede sin kone gennem 18 år.
Det kæmper jeg med hver dag.
Nogle gange tager kampen overhånd.
Men jeg vil love jer noget.
Jeg vil hver dag forsøge at blive en bedre mand i morgen,
end jeg var dagen før.
Og en bedre præsident.
Det fortjener amerikanerne.
Jeg kan kun håbe på, at I forstår og tager imod min undskyldning.
Gud velsigne jer.
Og Gud velsigne Amerikas Forenede Stater.
Og tak.
Det må være nok.
Jeg var i lufthavnen, da de ringede.
Ja. Det var godt, de nåede dig. Sæt dig ned.
Jeg så din undskyldning. Den var god.
Tak. Det var den offentlige.
Nu mangler jeg den private. Til dig.
Nej, du gør ej.
Jo, jeg gør, Trey.
Jeg er din storebror. Jeg skal hjælpe dig.
Det, der skete... Det, jeg tror, skete,
er jeg nødt til at slippe. Det er ikke vigtigt længere.
For vi er en familie.
Ja.
Ved du, hvordan det er at være Tom Kirkmans bror?
Spejderleder. Summa cum laude. Stipendiat ved Rhodes.
Det var der ingen, der forventede af dig.
Fordi jeg ikke kunne.
Jeg holdt op med at prøve. Jeg lavede ballade.
Hvis jeg ikke kunne være god...
Kunne du bare være slem.
Ja.
Jeg tror, jeg ved, hvorfor Alex ønskede dig i bestyrelsen.
Det var hendes måde at få os bragt sammen på.
Så jeg kunne passe på dig.
Hun mente vist, jeg skulle passe på dig.
Mener du det?
Alex ringede, lige da du var blevet taget i ed.
Hun sagde, du havde verdens mest ensomme job.
Jeg savner hende sådan.
Jeg mistede en af mine ældste venner i dag.
Jeg vil ikke miste flere.
Du mistede ikke mig, Tom. Jeg kunne bare ikke finde tilbage.
Jeg stikker ikke af igen.
Godt.
Jeg ved ikke helt, hvad vi gør nu.
Heller ikke mig. Men vi gør det sammen.
Ja.
Tekster af: Lisa Kristensen Villeneuve